b'\n_START_ARTICLE_\nBrod na Kolpi\n_START_SECTION_\nLega\n_START_PARAGRAPH_\nBrod na Kolpi, naselje okoli 12 km severno od Delnic v Gorskem kotarju, le\xc5\xbei v dolini reke Kolpe ob cesti Ljubljana-Ko\xc4\x8devje-Delnice-Reka, ki omogo\xc4\x8da dobro povezavo Slovenije s Hrva\xc5\xa1kim primorjem. Tu je tudi Mejni prehod med Slovenijo in Hrva\xc5\xa1ko.\n_START_SECTION_\nZgodovina\n_START_PARAGRAPH_\nV naselju stojita baro\xc4\x8dna \xc5\xbeupnijska cerkev sv. Magdalene, postavljena leta 1670,  obnovljena v 18. stoletju in mo\xc4\x8dno po\xc5\xa1kodovana v 2. svetovni vojni ter dvorec plemi\xc5\xa1ke dru\xc5\xbeine Zrinski. V starih listinah se Delnice prvi\xc4\x8d omenjajo leta 1481 kot posest Frankopanov, leta 1577 pridejo v posest dru\xc5\xbeine Zrinski,  ki tu postavijo utrjen dvorec. V \xc4\x8dasu tur\xc5\xa1kih vpadov  je bil dvorec zelo po\xc5\xa1kodovan. Po zlomu zrinsko-frankopanske zarote leta 1661 \xe2\x80\x94 Peter IV. Zrinski se je skupaj s svakom Krstom II. Frankopanom zapletel v neuspelo zaroto proti dunajskemu dvoru, oba so nato leta 1671 usmrtili \xe2\x80\x94 posest Zrinskih pa je pripadala ogrski, kasneje pa avstrijski kroni.'